open-index/open-wikipedia-markdown huggingface dataset:
Radio Mega

**Radio Mega** on oululainen radioasema, jonka taajuusalue oli ennen nykyistä, uutta aloitusta ja taajuutta Oulun seudulla 103,1&nbsp;MHz (3&nbsp;kW) ja Raahessa 100,7&nbsp;MHz (1&nbsp;kW). Se soitti ennen nykyisen, vuonna 2023 alkaneen lähetystoiminnan alkua pääasiassa rockia, joka oli suunnattu 25–55-vuotiaille. Radio Mega lähetti selostuksen Oulun Kärppien jokaisesta koti- ja vierasottelusta, jotka selosti Ari Stenius. Myös AC Oulun vieraspelit kuultiin Megalta. AC Oulun pelien selostajana toimi Sebastian Waheeb. 

Oulun ensimmäiset kaupalliset paikallisradioasemat perustettiin vuonna 1988. Toinen asemista oli Radio Mega ja toinen *Radio Kaiku*, joka kuitenkin lopetti toimintansa vuonna 1991. Sittemmin Radio Mega oli osa SBS&nbsp;Finland&nbsp;-yhtiötä, jonka omisti kansainvälinen monimediakonserni ProSiebenSat.1 Media AG.

Radio Mega sai luvan laajentaa kuuluvuusaluettaan Muhokselle toimilupakierroksella 2006. Megan toivomuksesta lähetinpaikkakunnaksi vaihdettiin kuitenkin Raahe valtioneuvoston hyväksynnällä. Mega aloitti lähetyksensä Raahessa 30. lokakuuta 2008 taajuudella 90,8&nbsp;MHz . Kuuluvuusongelmien vuoksi Raahen taajuus jouduttiin kuitenkin vaihtamaan 100,7 MHz:iin pian aloituksen jälkeen. Radio Megan toimitus sijaitsi aluksi Oulussa Asema- ja Mäkelininkadun risteyksessä, myöhemmin Hallituskadulla ja Isokadulla Iskelmä Oulun, Iskelmä Ankkurin ja Radio Pookin kanssa samassa rakennuksessa. 

Radio Megan lähetys oli kuultavissa myös Internetissä kanavan kotisivujen kautta. 5. kesäkuuta 2012 SBS Finland sai Liikenne- ja viestintäministeriöltä toimiluvan aloittaa Radio Megan lähetykset Ylivieskan alueella taajuudella 88,3 MHz kyseisen vuoden aikana. 11.6.2012 SBS Finland kertoi laajentavansa juhannuksen jälkeen Radio Cityn kuuluvuutta, minkä vuoksi Radio Megan nimi muuttui Radio City Ouluksi ja lähetykset tehdään jatkossa samalla kaavalla kuin Iskelmän lähetyksiä eli keskitetysti. Valtaosa ohjelmavirrasta tullaan tuottamaan ja lähettämään Helsingistä päin. Aluetoimituksesta tullaan kuitenkin tuottamaan ja lähettämään paikallisuutisia, Kärppien selostettuja jääkiekko-otteluita sekä päivittäistä tunnin mittaista paikallisohjelmaa. Myös paikallismainonta tulee säilymään . 20.6.2012 Radio Megan lähetykset aloitettiin Digitan Kiimingin radio- ja tv-asemalta ja samalla aseman lähettimen voimakkuutta nostettiin yhdestä kilowatista kolmeen kilowattiin. Megan ensimmäinen lähetysantenni sijaitsi lämpövoimalan savupiipussa. Näin ollen kanavan kuuluvuusalue laajentui Oulun alueella merkittävästi ja vanhat lähetykset Digitan Oulun Nokelan radioasemalla päättyivät. Megan lähetykset päättyivät  25. kesäkuuta 2012. Radio City Oulu aloitti lähetykset Megan entisillä taajuuksilla välittömästi lopetuksen jälkeen.

Bauer Media Oy aloitti Radio Megan lähetykset jälleen Oulussa 16. lokakuuta vuonna 2023 taajuudella 105.9 MHz, netissä mega.fi. Kanavan juontajina toimivat Joonas Hepola, Henri Laukka, ja Mikko Mesiäinen. Radio Mega ja Bauer Media Oy:n paikallinen mediamyynti toimivat Oulun ydinkeskustassa osoitteessa Isokatu 8.

## Katso myös

* Radio Mega Oulu

## Lähteet
Fermaatti (kuoro)

**Fermaatti** on Kalajoella 1979 perustettu nuorisokuoro, jota on koko ajan johtanut opettaja, dir. cant. Soili Autio. Fermaatin taustalla oli Kalajoen seurakunnan 1960-luvulla perustama kuoro.

Kuoron kokoonpano uusiutuu joka vuosi. Iältään kuoron jäsenet ovat 11–20-vuotiaita. Nykyisessä kokoonpanossa on 41 tyttöä.

Fermaatti-kuoron ohjelmisto koostuu mm. vanhoista latinankielisistä kirkkolauluista ja muusta hegellisestä musiikista, negrospirituaaleista, Suomen ja muiden maiden kansanlauluista, ns. kevyestä musiikista sekä klassisista kuoroteoksista. Pääpaino on kuitenkin tämän päivän suomalaisten nykysäveltäjien musiikissa. Minna-Liisa Kaattari on kuoron vakituinen säestäjä.

Lukuisten kotimaan esiintymis- ja koulutusmatkojen lisäksi on kuoro tehnyt matkoja ulkomaille Unkariin, Hollantiin, Belgiaan, Saksaan, Italiaan, Vatikaanivaltioon, Irlantiin, Japaniin, Ranskaan ja Espanjaan. Hollannissa ja Italiassa kuoro osallistui kilpailuihin ja voitti kummatkin kilpailut. Vuonna 2000 Yleisradio valitsi Fermaatin *Vuoden Nuorisokuoroksi*. Syksyllä 2013 kuoro osallistui Espanjan Canta al Mar -kilpailuun ja sai sieltä kultaisen diplomin.

Fermaatti on julkaissut 6 äänitettä:
* *Lähetän ilon oksiltani* 1986 
* *Kuule, kun laulu pisaroi* 1992 
* *Joulun sointuja* 1996 
* *Laulun silta* 2000
* *Tuntisin mie tuulen* 2006
* *In exelcis* 2012

## Aiheesta muualla
* Kuoron kotisivut
Pentti Saares

**Pentti Kalevi Saares** (4. helmikuuta 1911 Suonenjoki – 26. kesäkuuta 2005 Helsinki) oli suomalainen näyttelijä, klaffi ja SF:n järjestäjä.

Saares teki pitkän uran SF-elokuvassa: hän teki pitkän uran myös teatterissa. Klaffi- ja järjestystehtävien ohella Saares oli myös sivuosien erikoismies, hän teki yhteensä 40 pientä elokuvaroolia, tunnetuimmat niistä ovat muun muassa elokuvissa Kersantilleko Emma nauroi?, Ryhmy ja Romppainen, Kuollut mies rakastuu, Kohtalo johtaa meitä, Haaviston Leeni, Pojat, Sissit, Täällä Pohjantähden alla, Leikkikalugangsteri, Pohjantähti, Viimeinen savotta ja Runoilija ja muusa. Suurelle yleisölle Saareksen kasvot tulivat tutuksi teemainoksen vanhana, reilusti yli-ikäisenä kersanttina.

Saares kuoli 94-vuotiaana Helsingissä. Hänet on haudattu Hietaniemen hautausmaalle.

## Lähteet

## Aiheesta muualla
* Pentti Saareksen muistokirjoitus Helsingin Sanomissa
Kentala

**Harri Kentala** (taiteilijanimeltään pelkkä **Kentala**) on suomalainen laulaja-lauluntekijä, freelance-kitaristi, opettaja (M.Mus) ja tuottaja-äänittäjä. Lähes kaksikymmenvuotisen esiintyvän muusikon uran lisäksi hän on opettanut musiikkia yliopistotasolla sekä tuottanut, äänittänyt tai miksannut useita julkaisuja. Kentala osallistui Eurovision laulukilpailujen Suomen-karsintoihin vuosina 2005 ja 2007. Vuonna 2005 hänen kappaleensa oli nimeltään ”Deck of Cards”, ja hän sijoittui toiseksi Geir Rönningin jälkeen. Vuoden 2007 kaksivaiheisessa karsinnassa Kentala esitti kappaleet ”Merry-go-round” ja ”Left My Heart Behind”, joista jälkimmäinen pääsi finaaliin. Kahdentoista finalistin joukossa Kentala sijoittui yhdeksänneksi saatuaan 5&nbsp;100 puhelinääntä.
Hellogoodbye

**Hellogoodbye** on yhdysvaltalainen pop-yhtye. Se perustettiin Huntington Beachilla, Kaliforniassa vuonna 2001. Yhtyeellä on kiinnitys Drive-Thru Recordsiin.

Hellogoodbyen ensimmäinen täysmittainen albumi *Zombies! Aliens! Vampires! Dinosaurs!* (2006) ja varsinkin sen single "Here (In Your Arms)" olivat kansainvälisiä menestyksiä. Single sijoittui mm. Yhdistyneen kuningaskunnan listojen neljännelle sijalle ja on saanut radiosoittoa myös Suomessa. 

## Jäsenet
* Forrest Kline - laulu, kitara
* Jesse Kurvink - koskettimet
* Marcus Cole - basso
* Chris Profeta - rummut

## Albumit
* Zombies! Aliens! Vampires! Dinosaurs! (2006)
* Would It Kill You? (2010)
* Everything Is Debatable (2013)
* S'Only Natural (2018)

## Aiheesta muualla
* Viralliset sivut
Punaraputokko

**Punaraputokko** (*Amblyeleotris wheeleri*) on tokkoihin kuuluva kala.

## Koko ja ulkonäkö
Punaraputokko kasvaa noin seitsemän senttimetriä pitkäksi. Sen puikkomainen vartalo on punaruskean ja kellertävän pystyraitainen. Silmät kohoavat kulmikkaan pään yläpuolelle. Rintaevät ovat muiden tokkojen tapaan voimakkaat. 

## Alkuperä
Punaraputokko elää luonnossa Indopasifisella merialueella.

## Käyttäytyminen
Punaraputokko kaivautuu mielellään ainakin pyrstöosaltaan hiekkaan. Se puolustaa reviiriään, mutta on harvoin aggressiivinen. Punaraputokko voi elää symbioottisessa suhteessa samassa hiekkakuopassa tai kolossa suunnilleen samankokoisten pistoolirapujen (*Alpheus sp.*, ainakin *Alpheus ochrostriatus*) kanssa. 
 
## Akvaariokalana
Punaraputokkoja pidetään meriakvaarioissa, joissa on paljon uintitilaa ja korallihiekkapohja. Ne eivät näyki koralleja, joten ne käyvät myös riutta-akvaarioon. Ne syövät lihaisaa pakasteruokaa, jota suositellaan annettavaksi kahdesti päivässä.

## Lähteet

## Aiheesta muualla
*
Mikko Könkkölä

**Mikko Johannes Könkkölä** (s. 28. syyskuuta 1952 Helsinki) on suomalainen juristi, joka toimi Vaasan hovioikeuden presidenttinä vuosina 2005–2009 ja sen jälkeen Helsingin hovioikeuden presidenttinä vuoteen 2020 saakka.

Könkkölä valmistui ylioppilaaksi vuonna 1971 ja oikeustieteen kandidaatiksi vuonna 1973. Hän sai varatuomarin arvon vuonna 1978. Hän työskenteli oikeusministeriössä tutkijana 1974–1975 ja Helsingin yliopistossa vertailevan oikeustieteen assistenttina 1975–1976.

Könkkölä oli oikeusministeriössä lainsäädäntösihteerinä 1979–1981, lainsäädäntöneuvoksena 1981–1989 sekä 1991–1996 ja apulaisosastopäällikkönä sekä lainsäädäntöjohtajana 1996–2001. Hän oli vuosina 1989–1991 lainsäädäntöneuvos myös opetusministeriössä.

Könkkölä oli korkeimman oikeuden (KKO) sivutoiminen ylimääräinen esittelijä vuosina 1979–1984. Hän toimi KKO:n jäsenenä ja oikeusneuvoksena vuosina 2001–2005 ja Vaasan hovioikeuden presidenttinä 2005–2009. 1.&nbsp;lokakuuta 2009 Könkkölä aloitti Helsingin hovioikeuden presidenttinä.

Syksyllä 2015 Könkkölä haki vuoden 2016 alussa vapautuvaa KKO:n presidentin tehtävää.

Könkkölä siirtyi eläkkeelle marraskuun alussa 2020. Hänen seuraajakseen tuli Asko Välimaa.

## Lähteet
Christina Odenberg

**Christina Odenberg** (s. 26. maaliskuuta 1940) oli Ruotsin kirkon historian ensimmäinen naispiispa. Hänet nimitettiin Lundin hiippakunnan piispaksi 5. kesäkuuta 1997. Hän seurasi piispana arkkipiispaksi valittua K G. Hammaria.

Christina Odenberg jäi virasta eläkkeelle 31. maaliskuuta 2007, ja hänen seuraajakseen valittiin Antje Jackelén. Odenbergin veli Mikael Odenberg on tunnettu poliitikko ja Ruotsin puolustusministeri 2006–2007.
Simon (Trollz)

**Simon** on henkilö piirrossarjassa Trollz. Hän on Trollzopoliksen verivihollinen. Hän on yrittänyt jo 3000 vuotta vallata sekä uutta että vanhaa Trollzopolista. Simonin apulaiskoira on nimeltään Snarf. 

## Persoonallisuus
Simon on todella ilkeä riiviö. Hän ei tunnu pitävän kenestäkään, ei edes Snarfista. Maailman valtaaminen tuntuu olevan hänelle pakkomielle. Kukaan ei tiedä, mistä Simon on kotoisin, eikä kukaan haluakaan tietää. Simon asuu Aavemetsässä, tosin kukaan ei tiedä missä. 

Simon on yli 3000 vuotta vanha, mutta hän pysyy aina yhdeksänvuotiaana.

## Esittäjiä
Simonia esittävät seuraavat ääninäyttelijät 
*Suomessa Miika Vintturi
*Yhdysvalloissa Reece Thompson
*Hollannissa Michiel Kerbosch
Desaster

**Desaster** on saksalainen vuonna perustettu 1988 thrash metal -yhtye, joka on saanut vaikutteita monilta metalliyhtyeiltä, kuten Venomilta, Hellhammerilta ja Destructionilta. Yhtyeen kitaristi Infernal on yhtyeen ainut, vielä yhtyeessä toimiva alkuperäisjäsen.

## Kokoonpano
### Nykyiset

* Sataniac - laulu
* Infernal - kitara
* Odin - basso
* Tormentor - rummut

### Entiset

* Alex Erz - rummut (1988-1990)
* Cretor Cassie - laulu ja basso (1988-1990)
* Luggi - rummut (1992-1994)
* Thorim (oik. Tobias Mölich) - rummut (1994-1996)
* Okkulto - laulu (1992-2001)

## Diskografia
### Studioalbumit
* A Touch of Medieval Darkness (1996)
* Hellfire's Dominion (1998)
* "Proselytism Real" on Code Red (1999)
* Tyrants of the Netherworld (2000)
* Divine Blasphemies (2002)
* Angelwhore (2005)
* Satan's Soldiers Syndicate (2007)
* The Arts of Destruction (2012)
* The Oath of an Iron Ritual (2016)
* Churches Without Saints (2021)
* Kill All Idols (2025)

### Livealbumit
* Live in Serbian Hell (livealbumi, 2003)
* Brazilian Blitzkrieg Blasphemies (livealbumi, 2004)

### Kokoelmat
* Ten Years of Total Desaster (Best of/Compilation, 1999)
* 20 Years of Total Desaster (2009)

### EP:t
* Stormbringer (EP, 1997)
* Souls of Infernity (EP, 2001)
* Infernal Voices (EP, 2006)
* Zombie Ritual / Devil's Sword (EP, 2010)

### Singlet
* Ride on for Revenge (single, 1998)
* Damnatio Ad Bestias (2016)
* Learn to Love the Void (2021)
* Endless Awakening (2021)
* Towards Oblivion (2025)
* Thorne of Ecstasy (2025)
### Splitit
* Ungod / Desaster (split, 1995)
* Desaster in League with Pentacle (split, 2000)
* Invaders of Wrath (split, 2005)
* Sabbatical Desasterminator (split, 2005)
* Anniversarius (split, 2009)

### Demot
* The Fog of Avalon Kaizerslawten (demo, 1993)
* Lost in the Ages (demo, 1994)

## Lähteet

* Yhtyeen kotisivut  
* Metal-archives.com
Kangaskärpässieni

**Kangaskärpässieni** (*Amanita porphyria*, aikaisemmin "tummarenkainen kärpässieni") on ruskehtavanharmaa, lievästi myrkyllinen sieni. Se saattaa kypsentämättömänä aiheuttaa oireita, esimerkiksi ruoansulatuselimistön ärsyyntymistä. Kangaskärpässienen ei kuitenkaan tiedetä aiheuttaneen Suomessa myrkytyksiä, koska se poikkeaa ulkonäöltään suosituista ruokasienistä. Kangaskärpässientä muistuttaa hieman esimerkiksi rusokärpässientä. Kangaskärpässieni sisältää 5-MeO-DMT:tä, joka on psykedeelinen tryptamiini.

## Ulkonäkö
Kangaskärpässienen lakki on nuorena kellomainen ja vanhana laakea, väritykseltään ruskean- tai violetinharmaa. Lakin halkaisija on tavallisimmin 4–10&nbsp;cm. Yleensä lakki on täplätön, joskus siinä on havaittavissa vaaleanharmaita suojuksen jäänteitä. Heltat ovat valkoiset, irtotyviset ja tiheässä. Tyypillinen tuntomerkki on rengas, joka on selkeästi tummahko, lakin pintakelmun värinen.

Jalka on hoikka (pituus 5–12&nbsp;cm, paksuus 1–1,5&nbsp;cm), tyveltään mukulamainen ja väriltään lähinnä vaaleanharmaa.

## Levinneisyys
Kangaskärpässientä tavataan ainakin Pohjois-Amerikassa ja Pohjois-Euroopassa. Eteläisissä osissa Suomea sieni on yleinen; Pohjois-Suomessa sitä on etenkin mäntyvaltaisissa metsissä ja tunturikoivikoissa mäntyjen lähellä.

## Lähteet

## Aiheesta muualla
* Laji.fi: Kangaskärpässieni (''Amanita porphyria'')
* Ruokavirasto: Kangaskärpässieni (''Amanita porphyria'')
* Luontoportti: Kangaskärpässieni (''Amanita porphyria'')
* Pinkka, Lajituntemuksen oppimisympäristö: Kangaskärpässieni (''Amanita porphyria'') 
* UniProt: Taxonomy - ''Amanita porphyria'' 
* Mushroom Expert: Amanita porphyria 
* Rogers Mushrooms: Amanita porphyria
Ryssämarkka

**Ryssämarkka** (, ) on kirkonkylä Porsangin kunnassa Finnmarkin läänissä Pohjois-Norjassa. Kylä sijaitsee 56 km pohjoiseen Porsangin kuntakeskuksesta Lemmijoelta. Porsangin kuntaa nimitettiin virallisesti Kistrandin eli Ryssämarkan kunnaksi vuoteen 1964 asti.

## Aiheesta muualla
Havlíčkův Brod

**Havlíčkův Brod** (ennen vuotta 1945 *Německý Brod*, ) on kaupunki Havlíčkův Brodin piirikunnassa Vysočinan läänissä Tšekissä. Se sijaitsee Sázava-joen varrella. Vuoden 2020 arvion mukaan kaupungissa asui 23&nbsp;442 asukasta. 1200- ja 1300-luvuilla kaupunki oli hopean kaivuun keskus.

## Lähteet

## Aiheesta muualla
Max Baldry

**Max Baldry** (s. 5. tammikuuta 1996) on brittiläinen näyttelijä. Hän esitti komediassa *[[Mr. Bean lomailee]]* (2007) tunnetun elokuvaohjaaja Emil Datševskin Stepan-poikaa, jonka "katoamisen" ympärille elokuvan tapahtumat suurilta osin keskittyvät. 

Baldry syntyi Lontoossa. Hän kuitenkin varttui Moskovassa ja Varsovassa ennen palaamistaan synnyinmaahansa vuonna 2003. Hän käy Gayhurstin koulua Buckinghamshiressa. Hän on voittanut useita mitaleja ja palkintoja eri urheilulajien kilpailuissa.

Tunnetuimman roolinsa ohella Baldryllä on ollut muita rooleja elokuvissa sekä televisiosarjassa *Rome*.

## Lähteet

### Viitteet

## Aiheesta muualla
*
Pentti Liedes

**Pentti Paavali Liedes** (5. toukokuuta 1921 Ii – 6. elokuuta 1985 Ii) oli suomalainen poliitikko, joka toimi SKDL:n kansanedustajana (1954–1966, 1970–1983 ja 1983–1985) ja Iin kunnanvaltuuston puheenjohtajana. Liedes kuului Suomen Kommunistiseen Puolueeseen, sen keskuskomiteaan (1972–1981) ja ”taistolaiseen” oppositioon.

Pentti Liedes osallistui jatkosotaan, jonka jälkeen hän harjoitti lyhyen aikaa maalarin ja kirvesmiehen ammatteja. Liedes liittyi SKP:hen 1945 ja seuraavana vuonna hänet palkattiin Valtiollisen poliisin etsiväksi Ouluun. Valpo-kauden jälkeen Liedes kävi Sirola-opiston (1950) ja siirtyi politiikkaan. Hän työskenteli  sihteerinä 1952–1954. Liedes valittiin eduskuntaan vaaleissa 1954. Hänet valittiin viidesti presidentin valitsijamieheksi. Eduskuntavaaleissa 1983 Liedes jäi vain viiden äänen päähän eduskuntapaikasta, jonka vei Heikki Mustonen. Mustosen jo saatua valtakirjansa oikeusistuin kuitenkin kumosi tuloksen uuden ääntenlaskennan perusteella. Liedeksen kuoltua elokuussa 1985 Mustonen nousi jälleen kansanedustajaksi.

Liedes kuului SKP:n opposition vankkoihin kannattajiin puolueen hajaannuttua 1960-luvulla. Hän oli opposition ykkösnimi Oulun seudulla, jonka  enemmistö kannatti SKP:n vuonna 1966 uudistunutta johtoa. Vuoden 1969 edustajakokouksen jälkeen Liedes kannatti uuden oikeaoppisen kommunistisen puolueen perustamista.

Liedeksen isä oli 1920-luvulla kansanedustajana toiminut ja poliittisista syistä vankilaan 1930-luvun alussa tuomittu Jaakko Liedes. Pentti Liedes avioitui Hilja Siiran kanssa vuonna 1943. Pariskunta sai kolme lasta. Neuvostoliitossa asunut kirjailija ja toimittaja Ahti Liedes oli Pentti Liedeksen veli.

## Julkaisut
* 
* 

## Lähteet

## Aiheesta muualla
*
Piilokyttä

**Piilokyttä** (*Deep Cover*) on vuonna 1992 valmistunut yhdysvaltalainen trilleri, jonka ohjasi Bill Duke. Pääosissa olivat Laurence Fishburne ja Jeff Goldblum.

Dr. Dre ja Snoop Dogg sävelsivät elokuvan tunnusmusiikin, "Deep Coverin*"*.

## Juoni

Russell Stevens hakee paikkaa huumeryhmään, jolla on tähtäimessään Kolumbian ulkoministerin veljenpoika, joka johtaa kokaiinin salakuljetusta Los Angelesissa. Päästäkseen tämän lähelle Stevensin täytyy sulauttua rikollisryhmään. Hänen ensimmäiseksi tavoitteekseen tulee saada lakimies ja huumekauppias David Jason luottamaan häneen. 

Jasonilla on kunnianhimoinen suunnitelma, joten Stevensin apu tulee enemmän kuin tarpeeseen. Koska Stevensin täytyy salata poliisitaustansa, hän joutuu myymään ostamiaan huumeita ja toisinaan tappamaan mahdolliset kilpailijat. Samalla hän joutuu punnitsemaan uudelleen rajan hyvän ja pahan välillä.

## Näyttelijät

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa kunnianhimoiseksi ja ammattitaitoiseksi trilleriksi ja antaa sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*Piilokyttä Rotten Tomatoes -sivustolla
Munuaislaskimo

**Munuaislaskimot** () ovat verisuonia, jotka vievät verta molemmista munuaisista. Laskimot yhdistyvät alaonttolaskimoon.

Alaonttolaskimo on ruumiin oikealla puolella, joten vasen munuaislaskimo on pidempi. Vasempaan munuaislaskimoon laskevat myös vasen lisämunuaislaskimo () ja *Vena lumbalis* sekä miehellä vasen kiveslaskimo () ja naisella vasen munasarjalaskimo ().

## Lähteet
Haralanharjun näkötorni

**Haralanharjun näkötorni** on näkötorni Kangasalan Suinulassa, entisessä Havisevan kylässä Vesijärven länsipuolella. Ensimmäinen torni valmistui vuonna 1895, mutta se tuhoutui tulipalossa vuonna 1922. Suinulan nuorisoseura pystytti vuonna 1932 tilalle puisen, 20-metrisen tornin. Tämä torni tuhoutui tuhopoltossa vuonna 2007. Kolmas torni otettiin käyttöön vuonna 2009.

Luonnonkauniilla paikalla on merkityksensä Suomen kansallisessa maisemakuvastossa eräänä Suomen autonomian ajan keskeisistä maisemakohteista: mäeltä aukeavat maisemat innoittivat kirjailija Zacharias Topeliuksen kirjoittamaan sittemmin myös Gabriel Linsénin säveltämänä lauluna tunnetuksi tulleen runon ”Kesäpäivä Kangasalla” 1800-luvun puolivälissä. Topeliuksen muistoksi Suinulan nuorisoseura on pystyttänyt harjulle muistomerkin. Haralanharju on myös nimetty yhdeksi Suomen valtakunnallisesti merkittävistä maisema-alueista. 

Toisin kuin myös näköalapaikkoina ja näkötornien sijaintipaikkoina tunnetut Keisarinharju ja Vehoniemenharju Kangasalla, Haralanharju ei ole geologisesti harju, vaan korkea männikköinen kallionharjanne. Alkuperäiseltä nimeltään se lienee ollut Vuorenmaa.

Haralanharjun näkötorni kunnostettiin vuonna 2003, mutta se tuhoutui kokonaan 20-vuotiaan tuhopolttajan sytyttämässä tulipalossa 10. tammikuuta 2007. Sama mies oli elokuussa 2006 polttanut Kangasalla Keisarinharjun näkötornin. Maisemistaan tunnetun pitäjän neljästä näkötornista jäi jäljelle Kirkkoharjun ja Vehoniemenharjun näkötornit. Haralanharjun torni rakennettiin kuitenkin uudelleen: uusi torni saavutti harjakorkeutensa kesällä 2008 ja sen avajaisia vietettiin vuoden 2009 kesän alussa.
Tornista löytyi korjaustarpeita 2022, jonka takia torni oli kiinni vuoden 2023 puolelle asti .

## Katso myös
* Kangasalan matkailun historia
* Kaukolanharjun näkötorni

## Lähteet

## Aiheesta muualla
*
*
*
Japurá

**Japurá** on yksi Amazonin suurimmista sivujoista. Sen lähteet ovat Andeilla Kolumbian lounaisosassa, missä se tunnetaan myös nimellä **Caquetá.** Kolumbiasta joki jatkaa matkaansa Brasilian puolelle, missä sitä kutsutaan Japuráksi tai Yapuráksi. Kokonaispituus vaihtelee vuodenaikojen mukaan suunnilleen 2&nbsp;400 ja 2&nbsp;800 kilometrin välillä. Japurá yhtyy Amazonin päävirtaan monien pienten haarojen kautta.

Joki on vaikeakulkuisella alueella tärkeä kulku- ja kuljetusväylä.

## Lähteet

## Aiheesta muualla
Russarön majakka

**Russarön majakka** () on majakka Hangon edustalla Russarön saarella. Nykyinen graniitista ja tiilestä rakennettu majakkarakennus valmistui vuonna 1863. Sen korkeus merenpinnasta on 34 metriä. Majakka on edelleen käytössä.

Russarön saarella on ollut merimerkkejä 1700-luvun alusta lähtien. Tarve valomajakalle ilmeni 1800-luvun alussa, kun Venäjän keisarikunnan meriministeriö totesi alueella tapahtuvan liikaa haaksirikkoja. Jussarön alueen magneettiset häiriöt saattoivat aiheuttaa jopa mailin heittoja laivojen kursseihin. Vuonna 1826 Venäjän keisari määräsi majakan rakentamisesta. Vanha puinen tunnusmajakka muutettiin valomajakaksi, ja se saatiin käyttöön vuonna 1838.

Krimin sodan aikana vuonna 1854 majakka purettiin ja linssistö kuljetettiin turvaan. Sodan jälkeen paikalle rakennettiin väliaikainen tunnusmajakka ja kiviselle majakkarakennukselle saatiin lupa. Graniitista ja tiilestä rakennettu nykyinen majakkarakennus valmistui vuonna 1863. Majakassa on viisi kerrosta ja kahdeksan kulmaa, ja sen korkeus merenpinnasta on 34 metriä. Lisäksi majakkamestarille ja majakanvartijoille rakennettiin puinen asuinrakennus.

Majakan linssistö oli niin sanottu Fresnelin linssistö. Se näkyi jopa 12 meripeninkulman päähän. Majakan merkitys oli suuri 1870-luvulla, jolloin Hangosta tuli Suomen ensimmäinen talvisatama. Majakan viereen rakennettiin vuonna 1877 signaalimasto. Vuonna 1884 hankittiin sumutykki, jolla ammuttiin sumussa kaksi laukausta 15 minuutin välein.

Majakka on edelleen käytössä, ja sen valo toimii sähköllä. Valo näkyy 16 meripeninkulman päähän.

## Lähteet

## Aiheesta muualla

*Hanko Russarö Selvitys linnakesaaren rakennuskulttuurista Senaatti-kiinteistöt, 2012.
* Majakanvartija kertoo..., Seura, 09.09.1936, nro 37, s. 6, Kansalliskirjaston digitaaliset aineistot
Mirage

**Mirage** (engl. ja  "kangastus") voi viitata johonkin seuraavista:

* Dassault Mirage III, hävittäjälentokone
* *[[Mirage (Armin van Buurenin albumi)|Mirage]]*, Armin van Buurenin albumi
* *[[Mirage (Camelin albumi)|Mirage]]*, Camelin albumi
* *[[Mirage (Fleetwood Macin albumi)|Mirage]]*, Fleetwood Macin albumi
* *[[Mirage (Klaus Schulzen albumi)|Mirage]]*, Klaus Schulzen albumi
* *[[Mirage (Meat Puppetsin albumi)|Mirage]]*, Meat Puppetsin albumi
* Mirage, Transformers-universumissa esiintyvä autobotti
* Mirage, pornonäyttelijä Briana Banksin alkuperäinen taiteilijanimi
* Mirage, kuvitteellinen hahmo televisiosarjassa Aladdin
* Mirage Studios, yhdysvaltalainen sarjakuvayhtiö
* MGM Mirage, yhdysvaltalainen uhkapeliyhtiö
* The Mirage, hotelli ja kasino Nevadassa. 
* El Mirage, kaupunki Arizonassa, Yhdysvalloissa
* Mirage, kilpa-auto
* Mirage, kuvitteellinen hahmo elokuvassa *[[Ihmeperhe]]*
Clarence Anglin

**Clarence ”Larry” Anglin** (11. toukokuuta 1931 – katosi 11. kesäkuuta 1962) oli yhdysvaltalainen rikollinen, joka pakeni veljensä John Anglinin ja Frank Morrisin kanssa San Franciscon edustalla sijaitsevalta Alcatrazin vankilasaarelta vuonna 1962. Jotkut tahot uskovat pakenijoiden hukkuneen San Franciscon lahteen, mutta todisteiden puuttuessa hän on edelleen FBI:n etsintäkuuluttama. Anglinin perhe uskoo, että karanneet vangit selvisivät ja perheenjäsenet ovat kertoneet olleensa yhteydessä veljeksiin paon jälkeen. Anglin oli tuomittu vankilaan hänen syyllistyttyään useisiin pankkiryöstöihin yhdessä veljensä kanssa.

Tapaukseen pohjautuen on tehty vuonna 1979 elokuva *[[Pako Alcatrazista]]*, jossa Clarence Anglinia näytteli Jack Thibeau.

Uusimpien tutkimusten mukaan Anglinin veljekset selvisivät paosta ja pakenivat Brasiliaan, jossa toimivat maanviljelijöinä. 

## Lähteet
Leelee Sobieski

**Leelee Sobieski** (Liliane Rudabet Gloria Elsveta Sobieski, 10. kesäkuuta 1983 New York) on yhdysvaltalainen näyttelijä.

## Ura

Sobieskin teki kuuluisaksi hänen roolinsa elokuvassa *[[Deep Impact (elokuva)|Deep Impact]]* (1998) sekä modernin Lolitan rooli Stanley Kubrickin elokuvassa *[[Eyes Wide Shut]]*. Vaikka elokuva julkaistiin vuonna 1999, Leelee ei ollut vielä viittätoistakaan kun hänen kohtauksensa kuvattiin. Sobieski ystävystyi ohjaajan kanssa elokuvaa kuvatessa. Ranskan kansallispyhimyksen Jeanne d’Arcin rooli televisioelokuvassa *Joan of Arc* (1999) toi hänelle sekä Emmy-ehdokkuuden että Golden Globe -ehdokkuuden. Myös hänen tulkintansa Tosia Altmanista televisioelokuvassa *[[Uprising (elokuva)|Uprising]]* (2001) poiki ehdokkuuksia.

Sobieskin ranskan kielen taito toi hänelle roolin elokuvissa *[[A Soldier’s Daughter Never Cries]]* (1998) ja *[[L’Idole]]* (2002), sekä minisarjassa *Les Liaisons dangereuses* (2003), jonka pääosissa esiintyvät Catherine Deneuve ja Rupert Everett. Elokuva perustuu Laclos’n romaaniin *Les Liaisons Dangereuses*.

Muita Leelee Sobieskin tähdittämiä elokuvia ovat *[[Jungle 2 Jungle]]* (1997), *[[Pakko olla in]]* (1999), *[[Here on Earth]]* (2000), *[[My First Mister]]* (2001), *[[Glass House – Painajainen sijaisperheessä]]* (2001), *[[Joy Ride]]* (2001) ja *[[Max (elokuva)|Max]]* (2002) sekä NBC:n minisarjassa *[[Hercules (vuoden 2005 televisiosarja)|Hercules]]* (2005). Sobieski esiintyi Nicolas Cagen vastanäyttelijänä elokuvassa *[[The Wicker Man (vuoden 2006 elokuva)|The Wicker Man]]* (2006) sekä Al Pacinon kanssa elokuvassa *[[88 minuuttia]]*. Sobieski näytteli myös gangsterielokuvassa *[[Public Enemies]]* Christian Balen ja Johnny Deppin kanssa.

## Yksityiselämä

Sobieski on kihloissa muotisuunnittelija Adam Kimmelin kanssa. Syyskuussa 2009 pari ilmoitti Sobieskin odottavan heidän ensimmäistä lastaan. Tyttö nimeltään Louisanna Ray Kimmel syntyi joulukuussa 2009.

## Filmografia

## Aiheesta muualla
Irmscher

**Irmscher Automobilbau GmbH & Co.** on saksalainen autojen virityspaja, joka on erikoistunut Opel-merkkisten henkilöautojen virittämiseen. Harrastajille tunnetuimpia tuotteita ovat erilaiset lasikuituiset korisarjat auton ulkonäön muokkaukseen, sisätilan somisteet, alustasarjat, vanteet ja pakoputket.

Yrityksen perusti vuonna 1968 saksalainen ralliajaja ja mekaanikko Günther Irmscher.

## Aiheesta muualla
*Yrityksen kansainvälinen kotisivu
Moselle

**Moselle** on Ranskan departementti numero 57. Departementti on nimetty sen halki virtaavan Moseljoen mukaan. Moselle sijaitsee Koillis-Ranskassa, Lorrainen  hallintoalueella. Departementti on pinta-alaltaan 6&nbsp;216 neliökilometriä, ja siellä on 1&nbsp;036&nbsp;780 asukasta (vuonna 2006). Mosellen pääkaupunki on Metz. Moselle on jaettu edelleen yhdeksään arrondissementtiin, 51 kantoniin ja 730 kuntaan.

## Historia
Moselle oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Moselle muodostettiin osasta historiallista Lothringenin provinssia (nyk. Lorraine). Departementin rajat ovat kuitenkin muuttuneet useamman kerran. 

Vuonna 1871 suurin osa Mosellen departementista liitettiin yhdessä Elsassin kanssa osaksi tuoretta Saksan keisarikuntaa ja Elsass-Lothringenin valtakunnanmaata. Uusi saksalainen Lothringenin hallintopiiri () muodostettiin entisen Mosellen pääosasta, Meurthen departementin koillisosista sekä Vosgesin departementin itäisimmästä kärjestä. Departementin Ranskalle jääneet länsiosat yhdistettiin Meurthen kanssa uudeksi Meurthe-et-Mosellen departementiksi. Ensimmäisen maailmansodan jälkeen Lothringenin hallintopiiri liitettiin sellaisenaan takaisin Ranskaan Mosellen departementtina, eikä departementtien rajoja palautettu entiselleen. Toisen maailmansodan saksalaismiehityksen aikana Moselle oli Elsassin tapaan alistettuna suoraan Saksan valtakunnan hallinnolle. 

Historiallisista syistä varsinkin Mosellen pohjois- ja itäosissa puhutaan edelleen myös saksan kielen frankkilaismurteita, mutta puhujien lukumäärä on voimakkaassa laskussa.

## Katso myös
* Luettelo Mosellen kunnista

## Lähteet

## Aiheesta muualla

*  Mosellen departementin kotisivut
Nätkelmät

**Nätkelmät** (*Lathyrus*) on noin 160 lajia sisältävä hernekasvisuku. Nätkelmät ovat kasvutavaltaan pensasmaisia tai köynteleviä. Niiden lehdet ovat parilehdykkäisiä ja punaiset, violetit tai keltaiset kukat kasvavat joko yksittäin tai terttuina. Lajeista useimmat ovat kotoisin lauhkean ilmaston alueelta, useimmat Aasiasta (78 lajia) tai Euroopasta (54 lajia). Muutamien nätkelmälajien siemenissä on aminohappoa, joka suurina määrinä syötynä aiheuttaa halvausoireita.

Suomessa tavataan useita nätkelmien sukuun kuuluvia lajeja: kuusi nätkelmä- ja kolme linnunhernelajia.

## Lajeja
*Espanjannätkelmä (*Lathyrus clymenum*)
*Etelännätkelmä (*Lathyrus tingitanus*)
*Heinänätkelmä (*Lathyrus nissolia*)
* Herne eli satoherne (*Lathyrus oleraceus*, aiemmin *Pisum sativum*)
** Peltoherne (*L. oleraceus* var. *arvense*)
** Ruokaherne (*L. oleraceus* var. *oleraceus*)
*Isonätkelmä (*Lathyrus grandiflorus*)
*Karvanätkelmä (*Lathyrus hirsutus*)
*Kaukasiannätkelmä (*Lathyrus roseus*)
*Keltalinnunherne (*Lathyrus gmelinii*)
*Kevätlinnunherne (*Lathyrus vernus*)
*Kolkkanätkelmä (*Lathyrus angulatus*)
*Korvakenätkelmä (*Lathyrus aphaca*)
*Kyproksennätkelmä (*Lathyrus ochrus*)
*Liekkinätkelmä (*Lathyrus belinensis*)
*Merinätkelmä (*Lathyrus maritimus*, syn. *L. japonicus*)
** Idänmerinätkelmä (*L. japonicus* subsp. *japonicus*)
** Lännenmerinätkelmä (*L. japonicus* subsp. *maritimus*)
*Metsänätkelmä (*Lathyrus sylvestris*)
*Mukulanätkelmä (*Lathyrus tuberosus*)
*Mustalinnunherne (*Lathyrus niger*)
*Niittynätkelmä (*Lathyrus pratensis*)
*Peltonätkelmä (*Lathyrus sativus*)
*Purppuranätkelmä (eli etelännätkelmä) (*Lathyrus cicera*)
*Rantanätkelmä (*Lathyrus palustris*)
** Karvarantanätkelmä (*L. palustris* subsp. *pilosus*)
** Silorantanätkelmä (*L. palustris* subsp. *palustris*)
*Ruusunätkelmä (*Lathyrus latifolius*)
** Isoruusunätkelmä eli tarhanätkelmä (*L. latifolius* subsp. *latifolius*)
** Pikkuruusunätkelmä eli pallenätkelmä (*L. latifolius* subsp. *heterophyllus*, syn. *L. heterophyllus*)
*Syylälinnunherne (*Lathyrus linifolius*)
*Säilänätkelmä (*Lathyrus setifolius*)
*Tiilinätkelmä (*Lathyrus sphaericus*)
*Tonavannätkelmä (*Lathyrus pannonicus*)
*Tuoksunätkelmä eli tuoksuherne eli hajuherne (*Lathyrus odoratus*), koristekasvina viljelty
*Turkinnätkelmä (*Lathyrus chloranthus*)
*Vähänätkelmä (*Lathyrus inconspicuus*)
*Välimerennätkelmä (*Lathyrus annuus*)

## Lähteet

## Aiheesta muualla
*Suomen Lajitietokeskus: Nätkelmät (''Lathyrus'')
*Finto, Kassu – Kasvien suomenkieliset nimet: Nätkelmät (''Lathyrus'')
*Nätkelmät
*ITIS: ''Lathyrus'' 
*United States Department of Agriculture (USDA): ''Lathyrus'' 
*Flora of China: ''Lathyrus'' 
*Pherobase: Floral volatiles of Genus ''Lathyrus''
Syvä kuin meri

**Syvä kuin meri** (*engl. The Deep End of the Ocean*) on Jacquelyn Mitchardin kirjoittama, vuonna 1996 julkaistu fiktiivinen kirja, joka oli pitkään Amerikan myydyimpien kirjojen listojen kärjessä saaden best-sellerin tittelin. Ensimmäinen suomennos kirjasta julkaistiin tuona samana vuonna 1996. Kirjan pohjalta Ulu Grosbard ohjasi vuonna 1999 ensi-iltansa saaneen elokuvan, jonka pääosaa näyttelee Michelle Pfeiffer.

## Kirjan juoni

*Syvä kuin meri* on perhedraama italialais-amerikkalaisesta Cappadoran perheestä, jonka kolmivuotias poika Benjamin katoaa Chicagolaisen hotellin aulasta eräänä kesäkuun päivänä Beth Cappadoran otettua kolme lastaan mukaansa 15-vuotisluokkakokoukseen. Poliisi käynnistää maanlaajuiset etsinnät ja yhdeksän vuotta kuluu, mutta Beniä ei löydetä. Kirja on kirjoitettu pääosin perheen äidin, Bethin näkökulmasta ja ensimmäisessä osassa pääosin seuraamme Benin perheen elämää pojan katoamisen jälkeen yhdeksän vuoden ajan. Lähellä tuota yhdeksättä vuotta perhe muuttaa Chicagoon, jossa he yrittävät aloittaa uutta elämää. Heidän ovikelloaan soittaa nuori poika, joka kysyy tarvitsevatko he ruohonleikkausta ja Bethin äidinvaistot epäilevät, että tämä poika on hänen kauan kadonneena ollut poikansa. Poliisitutkimusten myötä pojan todellinen henkilöllisyys selviää. Käy ilmi, että Ben oli todellakin kidnapattu tuosta luokkakokouksesta ja asui nyt adoptioisänsä kanssa vain pari korttelia oikean perheensä talolta ja tuntee nyt vain nimen Sam. Tästä alkaa kirjan toinen osa, joka puolestaan seuraa Cappadoran perheen elämää heidän lapsensa löytymisen jälkeen, kun Ben palautetaan heille.

## Tarinan hahmoja
Beth Cappadora - Perheen äiti, tarinan päähenkilö.
Benjamin Cappadora - Perheen nuorin poika, joka katoaa.
Vincent Cappadora - Benin 4 vuotta vanhempi isoveli.
Kerry Cappadora - Benin 2 vuotta nuorempi pikkusisko.
Pat Cappadora - Bethin aviomies, Benin, Vincentin ja Kerryn isä.
Cecilia Lockhart - Bethin entinen luokkatoveri.
Ellen - Toinen Bethin entinen luokkatoveri.
Sam Karras - Poika, joka eksyy cappadorien ovelle kysymään ruohonleikkuusta.
George Karras - Cappadorien naapuri, joka oli adoptoinut Samin.
Candy Bliss - Etsivä/poliisi, joka tutkii Benin tapausta ja ystävystyy Cappadoran perheen kanssa.

## Elokuvaversio
Vuonna 1999 valmistui tähän kirjaan pohjautuva, samaa nimeä kantava elokuva, jonka pääosassa Beth Cappadoraa näyttelee Michelle Pfeiffer.

## Aiheesta muualla
*
Boeing Vertol CH-46 Sea Knight

**Boeing Vertol CH-46 Sea Knight** on kaksiroottorinen kuljetushelikopteri. Sitä kehitettiin alun perin Yhdysvaltain maavoimien tarpeisiin. Armeija kuitenkin hylkäsi kopterin liian pienenä ja sai suuremman CH-47 Chinook -kopterin.

Maavoimien sijasta CH-46 päätyi laivastokäyttöön. Yhdysvaltain laivasto käytti kopteria vuoteen 2004 asti ja merijalkaväki arviolta vuoteen 2014 asti.

Yhdysvaltojen lisäksi kopteria käyttää tai on käyttänyt Japani, Kanada, Ruotsi, Saudi-Arabia ja Thaimaa. Ruotsin puolustusvoimat käyttää CH-46:sta nimitystä Hkp 4.

Sotilaskuljetuskoptereiden lisäksi CH-46:sta on rakennettu versioita etsintä- ja pelastustöihin sekä palontorjuntaan. Kopteria on lisäksi käytetty jonkin verran siviililiikenteessä.

Kopterin ensilento oli vuonna 1962 ja se otettiin palveluskäyttöön merijalkaväessä vuonna 1965.

## Tekniset tiedot (CH-46 Sea Knight)

## Lähteet

## Aiheesta muualla
Ri

**Ri** tarkoittaa seuraavia:

* Energian ja ravintoaineiden saannin vertailuarvo, joka kertoo kuinka paljon 100 g/ 100 ml/ annoksen/ kulutusyksikön sisältämä energia ja tai ravintoaineiden määrä on suositeltavasta päivittäisestä energiantarpeesta RI (= Referance Intake)
* 
* rakennusinsinööri, RI, ammatti
* Rehabilitation International, RI, kansainvälinen järjestö
* Rhode Island, postilyhenne RI, Yhdysvaltain osavaltio
* 
* Ri, kunta Ranskassa
* Richardsonin luku, Ri, potentiaalienergian ja kineettisen energian suhteen ilmaiseva dimensioton luku
* Riihimäen rautatieasema, RHK:n lyhenne Ri, rautatieasema Suomessa.
* Ri-pronomini, sukupuolineutraali pronomini esperantossa

## Henkilöt
Ri on seuraavien henkilöiden nimi:

* Ri Chun-hee (s. 1943), pohjoiskorealainen teevisiotoimittaja ja uutisankkuri
* Ri Ho-jun (s. 1946), pohjoiskorealainen kivääriampuja ja olympiavoittaja
* Ri Kwang-Chon (s. 1985), pohjoiskorealainen jalkapalloilija
* Ri Myong-Guk (s. 1986), pohjoiskorealainen jalkapallomaalivahti
* Ri Pun-hui (s. 1968), pohjoiskorealainen pöytätennispelaaja ja maailmanmestari
* Ri Sol-ju (s. 1989), pohjoiskorealainen laulaja, Kim Jong-unin puoliso
* Ri Song Chol (s. 1986), pohjoiskorealainen taitoluistelija
* Ri Sung-gi (1905–1996), pohjoiskorealainen kemisti
* Ri Yong-ho (s. 1956), pohjoiskorealainen poliitikko ja diplomaatti
* Seung Ri (s. 1990), eteläkorealainen laulaja, tanssija ja näyttelijä.

## Lähteet
Rv

**Rv** tarkoittaa seuraavia:

* 
* 
* *[[Runaway Vacation]]* (engl. *RV*), yhdysvaltalainen komediaelokuva vuodelta 2006
* RV (), tutkimusalus, laivan nimessä käytetty lyhennys. Myös muotoa R/V käytetään. Esimerkiksi merentutkimusalus RV Aranda.
* RV, suomalainen kristillinen viikkolehti.
Pito (peruna)

**Pito** on jauhoisin suomalainen ruokaperuna. Se on erittäin jauhoinen ja hajoaa keitettäessä sekä soveltuu soseperunaksi ja uuniperunaksi. Pidon tärkkelyspitoisuus on 19,9 prosenttia. Pito on kohtalaisen taudinkestävä. Pito kuului Suomessa viljeltyjen perunalajikkeiden kärkisijoille 1970- ja 1980-luvuilla, mutta on sittemmin menettänyt paikkansa etenkin suurivolyymisen ammattiviljelyn osalta.

## Satoisuus

*Ensimmäisen ja toisen viljelyvyöhykkeen tulokset on ilmoitettu yhdessä.*

## Lähteet
*Maa- ja metsätalousministeriö: Kasvilajikeluettelo 2006 (pdf) 

### Viitteet

## Aiheesta muualla
*The European Cultivated Potato Database: Pito
*Boreal Kasvinjalostus: Lajikekuvaus: Pito  
*Suomen Siemenperunakeskus: Pito
Rekord (peruna)

**Rekord** on alankomaalainen, myöhäinen perunalajike. 

Rekord oli 1970- ja 80-luvuilla Suomen ruokaperunan tuotannon yleisin, helposti viljeltävä lajike. Perunan mukulat olivat suuria ja muodoltaan pyöreitä mutta samalla hieman pitkulaisia. Suurikokoisissa mukuloissa ydin saattoi kuitenkin mustua, mukulat myös vihertyivät helposti ja sekä raaka että keitetty peruna oli altis tummumaan. Juuri Rekord-lajike antoi 1970-luvulla kouluruokailussa perunoille pilkkanimen "Kinder-peruna", koska sen mustunut sisus sisälsi "yllätyksen" kun perunan halkaisi. Lajikkeen kuori on vaaleahko ja malto keltainen. 

Yleisajikkeeksi se sopi kuitenkin mm. koska mukulan kuori oli vahva eli sen kestävyys käsittelyssä oli hyvä. Perunan keitto-ominaisuudet olivat vain keskinkertaiset, mutta maku oli voimakas. Rekordin suosio perustui pitkälti sen vahvaan kuoreen, jonka ansiosta se kesti hyvin kolhuja. Rekordista valmistettiin myös ranskalaisia perunoita.

Rekord oli aiemmin Suomen kenties yleisimmin viljelty perunalajike, mutta nykyään uudet perunalajikkeet ovat sen syrjäyttäneet. 2010-luvulla Suomen suosituimmaksi perunaksi on noussut *Melody*.

## Lähteet
* Kasvikset.fi  (Viitattu 6.3.2009)

### Viitteet
Amazone (peruna)

**Amazone** on perunalajike. Se on arka perunarutolle, mutta se on ankeroisenkestävä.  

Amazonen tärkkelyspitoisuus on noin kaksi prosenttiyksikköä suurempi kuin Hankkijan Timon, mutta sen satoisuus on noin kymmenen prosenttia vähäisempi kuin Hankkijan Timon varhaisnostossa. Myös syysnostossa satoisuus on vähäisempi kuin vähemmän tärkkelystä sisältävillä lajikkeilla.

## Lähteet
*
*
*

### Viitteet
Jean-Claude Brialy

**Jean-Claude Brialy** (30. maaliskuuta 1933, Aumale, (nyk. Sour El-Ghozlane), Algeria – 30. toukokuuta 2007, Pariisi, Ranska ) oli ranskalainen näyttelijä, ohjaaja ja julkisuuden henkilö, joka loi uransa elokuvan parissa. Hänestä tuli tähti 1950-luvun lopulla, jolloin hän oli Ranskan uuden aallon elokuvan ahkerimpia näyttelijöitä. Uuden aallon ohjaajista hänen työtovereitaan olivat Claude Chabrol, Éric Rohmer, Jean-Luc Godard, Louis Malle, François Truffaut, Agnès Varda ja Jacques Rozier. Hän filmasi myös Roger Vadimin, Claude Lelouch'n ja Luis Buñuelin kanssa. Brialy ohjasi itsekin useita elokuvia, joista muistetaan muun muassa *[[Églantine]]* (1971).

Brialy kuoli syöpään.

Hän oli Prytanée National Militairen entinen oppilas.

## Filmografiaa
### Näyttelijänä
* *[[Hissillä mestauslavalle]]* (*Ascenseur pour l'échafaud*) (1958)
* *[[Neljäsataa kepposta]]* (*Les quatre-cents coups*) (1959)
* *[[Ystävykset (vuoden 1959 elokuva)|Ystävykset]]* (*Le Beau Serge*) (1959)
* *[[Rohkea nuoruus]]* (*Les Cousins*) (1959)
* *[[Paris nous appartient]]* (1960)
* *[[Nainen on aina nainen]]* (*Une femme est une femme*) (1961)
* *[[La Mandragola]]* (1965)
* *[[Morsian pukeutui mustaan]]* (*La mariée était en noir*) (1968)
* *[[Clairen polvi]]* (*Le genou de Claire*)(1970)
* *[[Vapauden aave]]* (*Le fantôme de la liberté*) (1974)
* *[[Kuningatar Margot]]* (*La Reine Margot*) (1994)

### Ohjaajana
* *Églantine* (1971)
* *Les volets clos* (1973)
* *L'oiseau rare* (1973)
* *Un amour de pluie* (1974)

## Lähteet

## Aiheesta muualla
*
Gino Bartali

**Gino Bartali** (18. heinäkuuta 1914 – 5. toukokuuta 2000 Ponte a Ema) oli italialainen maantiepyöräilijä, Fausto Coppin kova kilpakumppani. Bartali oli syvästi uskonnollinen, maaseutuvaltaisen Etelä-Italian kasvatti, Coppi puolestaan varttui teollistuneessa Pohjois-Italiassa. Heidän kaksintaistelunsa jakoi Italian kahteen leiriin.

Bartali voitti Italian ympäriajon vuosina 1936, 1937 ja 1946 sekä Ranskan ympäriajon 1938 ja 1948. Arvailujen varaan jää, kuinka monta *Grand touria* Bartali olisi voittanut, ellei *Giro d'Italia* olisi jäänyt toisen maailmansodan vuoksi ajamatta vuosina 1941-1945 ja *Tour de France* vuosina 1940-1946.

Bartali auttoi toisen maailmansodan aikana pelastamaan noin 800 juutalaisen hengen salakuljettamalla asiakirjoja ja valokuvia pyöräänsä kätkettynä. Syyskuussa 2013, 13 vuotta kuolemansa jälkeen, Yad Vashem-muistomerkki tunnusti Bartalin "Vanhurskaat kansakuntien joukossa" -ryhmään kuuluvaksi hänen pyrkimyksistään auttaa juutalaisia ​​toisen maailmansodan aikana.

## Voittoja
* Giro d'Italia 1936, 1937 ja 1946 (lisäksi toinen vuosina 1939, 1947, 1949 ja 1950)
* Giro d'Italia di Guerra  1942
* Tour de France: 1938 ja 1948 (lisäksi toinen vuonna 1949)
** etappivoitot:
*** 1937: 7. etappi
*** 1938: 11. ja 14. etappi
*** 1948: 1., 7., 8. 13., 14., 15. ja 19. etappi
*** 1949: 16. etappi
*** 1950: 11. etappi
* Italian maantiepyöräilymestaruus 1935, 1937, 1940 ja 1952
* Sveitsin ympäriajo: 1946 ja 1947
* Giro di Lombardia: 1936, 1939 ja 1940
* Milano–San Remo: 1939, 1940, 1947 ja 1950
* Züri-Metzgete: 1946 ja 1948
* Giri della Toscana: 1939, 1940, 1948, 1950 ja 1953
* Giri del Piemonte: 1937, 1939 ja 1951
* Giri dell'Emilia: 1952 ja 1953
* Giri della Campania: 1940 ja 1945
* Coppa Bernocchi: 1935
* Tre Valli Varesine: 1938 
* Tour de Romandie: 1949
* Baskimaan ympäriajo: 1935
* Trofeo Matteotti: 1946

## Lähteet

## Aiheesta muualla

* Ginettaccio - Vita e leggenda di Gino Bartali 
* Museo del Ciclismo Gino Bartali 
* Gino Bartali, Gino Oikeamielinen Velofilo-sivustolla 18.7.2015.
* »Kun Gino Bartali Fausto Coppin roskiksia tonki» Velofilo-sivustolla 1.6.2016.
* Col d’Aspin 1950: Bartalin kimppuun hyökätään Velofilo-sivusto 8.7.2016.
Highlander – kuolematon

**Highlander – kuolematon** on vuonna 1986 ensi-iltansa saanut yhdysvaltalainen fantasiaelokuva. Elokuvan ohjasi Russell Mulcahy ja pääosassa näyttelivät Christopher Lambert, Sean Connery, Clancy Brown ja Roxanne Hart.

Musiikin elokuvaan on tehnyt brittiläinen yhtye Queen.

Elokuva sai kaksi jatko-osaa, *[[Highlander 2 – Paluu]]* (1990) ja *[[Highlander 3: Saalistaja]]* (1994).

## Juoni
Connor MacLeod taistelee Skotlannin ylämailla vuonna 1536. Hän haavoittuu kuolettavasti, mutta herääkin kuolleista, jolloin kyläläiset ajavat McLeodin pois. Vuosia myöhemmin hän tapaa Juan Sanchez Villa-Lobos Ramirezin, joka kertoo McLeodin olevan kuolematon joka elää niin kauan kunnes toinen kuolematon katkaisee häneltä pään poikki. Tämän tapahtuessa häviäjän energiat siirtyvät voittajalle. Ramirez opettaa McLeodille miekkailun taidot siihen asti kunnes pahamaineinen Kurgan, joka himoitsee kuolemattomuuden valtaa, tappaa Ramirezin. McLeodin täytyy taistella selvitäkseen vuosisatoja siihen asti kunnes jälleen kokoontumisen aika koittaa, jolloin vain muutama kuolematon on jäljellä. Viimeiset taistelut alkavat vuonna 1985 New Yorkissa, jossa Kurgan on jo haalinut itselleen usean kuolemattoman energiat ja saa vihdoin vastaansa Connor McLeodin.

## Näyttelijät

## Arvioita
*[[Video-opas|Video-oppaassa]]* vuodelta 1994 elokuvalle annettiin kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
Cabin Fever

**Cabin Fever** on vuonna 2002 ensi-iltansa saanut yhdysvaltalainen kauhuelokuva, jonka on ohjannut Eli Roth.

Elokuva kertoo viidestä teini-ikäisestä nuoresta, jotka vuokraavat mökin keskeltä syrjäistä metsää tarkoituksenaan viettää viikko juhlien. Kaikki näyttää lupaavalta, kunnes mökille ilmestyy sairaan oloinen mies, joka pyytää nuorilta apua. Nuoret panikoivat ja tappavat avunpyytäjän. Pian heissä alkaa ilmetä samankaltaisia oireita kuin surmansa saanella miehellä. Lisäksi läheisen kylän asukkaat alkavat ahdistella nuoria. Mökkiläisten selviytymismahdollisuuksia heikentää vielä metsässä vaaniva tappajakoira.

## Näyttelijät

## Arvioita
*Turun Sanomien* Päivi Valotien mielestä *Cabin Feverin* perustarina, kliseiset henkilötyypit ja koko toteutus ovat pelkkää vanhan kierrätystä: joukko ylimielisiä kaupunkinuoria, syrjäseudulta vuokrattu lomamökki ja vähintäänkin oudon oloisia peräkylän asukkaita. Valotiestä omien ideoiden puutteesta kärsivä pelottelu olisi joutanut monien kaltaistensa tavoin suoraan videolevitykseen. 

## Lähteet

## Aiheesta muualla
* Arvostelu: Cabin Fever (elitisti.net)
Sofia Vassilieva

**Sofia Vladimirovna Vassilieva** (s. 22. lokakuuta 1992 Minneapolis, Minnesota, Yhdysvallat) on yhdysvaltalainen näyttelijä ja malli. 

Vassilieva syntyi Minneapolisissa, Minnesotassa, venäläisille maahanmuuttajavanhemmille. *International Modeling and Talent Association* löysi Vassilievan tämän ollessa 7-vuotias. Vassilieva nousi ensimmäiseksi perintöprinsessaksi *Child Model of the Year* -kilpailussa 2000. Pian tämän jälkeen hän sai sivuroolin televisiosarjasta *The Agency*.

Ehkä tunnetuin rooli Vassilievalla on Ariel DuBois'n rooli televisiosarjassa *[[Näkijä]]*. Hän voitti sillä Young Artist Award -palkinnon 2006. Vassilieva esiintyi sarjassa vuodesta 2005. Hän on esiintynyt myös muun muassa elokuvassa *Day Zero* (2007) yhdessä muun muassa Elijah Woodin kanssa ja elokuvassa *My Sister's Keeper* Cameron Diazin kanssa.

## Filmografia
### Elokuvat

### Televisio

## Lähteet

## Aiheesta muualla
* Viralliset sivut 
* 
* Sofia Vassilieva AllMovie-sivustolla
Dauphine

**Dauphine** tarkoittaa seuraavia asioita:

* Dauphiné, provinssi Ranskassa
* Dauphine, hyppyrimäki Ranskassa
* Dauphinén Alpit, vuoristoalue Ranskassa
* Critérium du Dauphiné, maantiepyöräilykilpailu Ranskassa
* Université Paris-Dauphine, yliopisto Pariisissa

## Automalleja
*Berliet Dauphine
*Renault Dauphine

## Katso myös
* Dauphin (täsmennyssivu)
Stefan Sofijanski

**Stefan Antonov Sofijanski** (, s. 7. marraskuuta 1951 Sofia) on bulgarialainen poliitikko. Hän oli Demokraattisten voimien liiton (Съюз на демократичните сили) johtava poliitikko ja Vapaiden demokraattien liiton johtaja, kolminkertainen Sofian pormestari ja väliaikainen pääministeri 1997.

## Elämäkerta
Sofijanski opiskeli tilastotiedettä Karl Marxin talouden korkeammassa instituutissa ja oli useissa asemissa viestintä- ja informaatioministeriössä kommunistivallan aikana. Myöhemmin hän liittyi joulukuussa 1989 perustettuun konservatiiviseen Demokraattisen voimien liittoon ja oli mukana Filip Dimitrovin hallituksessa. Hänet valittiin Sofian pormestariksi 1995 ja uudelleen 1999 ja 2003. Vuonna 2005 hän erosi asettuakseen ehdolle parlamenttivaaleissa. Hän oli pääministerinä helmikuusta toukokuuhun 1997 presidentti Petăr Stojanovin nimittämänä virkaa tekevänä pääministerinä ennen kuin Ivan Kostov muodosti uuden hallituksen.

Vuonna 2001 hän ilmoitti jättävänsä Demokraattisten voimien liiton ja muodosti oman puolueensa. Hänen Vapaiden demokraattien liittonsa (Съюз на свободните демократи) pysyi aluksi Demokraattisen voimien liiton osana, mutta siirtyi sitten Bulgarian kansanliiton (Български народен съюз) osaksi, jonka se muodosti Bulgarian agraarisen liiton (BZNS-NS; БЗНС - Народен съюз) ja VMRO – Bulgarian kansallisen liiton (ВМРО - Българско национално движение) kanssa. Sofijanski oli myös Bulgarian väliaikainen Euroopan parlamentin jäsen 1. tammikuuta 2007 alkaen toukokuun vaaleihin asti, joiden jälkeen hän ilmoitti jättävänsä politiikan kuusitoistavuotisen uransa jälkeen ja puolueen heikon vaalituloksen vuoksi.

## Lähteet

## Aiheesta muualla
*